stanford-oval/wikipedia huggingface dataset:
Luettelo Googlen ostamista yrityksistä

Googlen logo
Google on tietokoneohjelmisto- ja hakukoneyhtiö, joka on hankkinut keskiarvoisesti yli yhden toisen yrityksen viikoittain vuodesta 2010 alkaen. Taulukko alla ei ole täydellinen listaus yritysostoista. Listauksessa yritys on ostettu kokonaisuudessaan, ellei asiasta ole erityismainintaa. Yrityshankinnan päivämäärä on listattu sen mukaan, kun Google ja oston kohde ovat tehneet sopimuksen kaupasta. Hinta jokaisesta hankinnasta on listattu Yhdysvaltain dollareissa koska Googlen päätoimisto on Yhdysvalloissa. Jos kaupan hinta on merkitsemättä, sitä ei ole kerrottu julkisuuteen. Jos Googlen palvelu on kehitetty yritysostolla hankitusta palvelusta on siitä maininta listassa.
Google on hankkinut yli 100 yritystä, joista suurin yksittäinen kauppa oli 12,5 miljardilla Yhdysvaltain dollarilla hankittu mobiililaitteita valmistava Motorola Mobility. Suurin osa hankituista yrityksistä sijaitsee Yhdysvalloissa ja niistä suurin osa San Franciscon lahden alueella. Tähän päivään Google on irrottanut itsestään kolme  liiketoimintoa: Frommers, joka myytiin takaisin Arthur Frommerille huhtikuussa 2012; SketchUp, joka myytiin Trimblelle huhtikuussa 2012; ja Google Radio Automation, joka myytiin WideOrbitille vuonna 2009.
Monet Google tuotteista ovat lähtöisin hankituista yrityksistä. Esimerkiksi, Googlen ensimmäinen hankinta, Usenet yritys Deja News, ja sen palveluista tuli Google Groups. Samaan tapaan Googlen ostama Dodgeball, yhteisöpalveluita tarjoava yritys, muuntui Google Latitude palveluksi. Muita hankintoja ovat olleet Web-sovellus JotSpot, josta tuli Google Sites; Voip-yritys GrandCentral, josta tuli Google Voice; ja video hosting -palvelu Next New Networks, josta tuli YouTube Next Lab and Audience Development Group.
Israelilaisen startupin, Wazen kesäkuun 2013 hankinnan jälkeen Google lähetti "10-Q" rekisteröinnin Yhdysvaltain Securities Exchange Commissioniin (SEC), joka paljasti, että yritys käytti 1,3 miljardia dollaria yrityshankintoihin vuoden 2013 ensimmäisellä puoliskolla. Tästä summasta jopa $966 miljoonaa käytettiin ostamaan Waze.
Aiheesta muualla

Google's Subsidiaries – US Securities and Exchange Commission
Google's Southern California Acquisitions
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Luettelo Namibian kansallispuistoista

Luettelo Namibian kansallispuistoista sisältää tietoa Namibian kansallispuistoista.
Kaikkiaan maan pinta-alasta 18% on suojeltu. Osa kansallispuistoista, kuten Etoshan kansallispuisto, on perustettu villieläinten suojelemiseksi. Toisten tavoitteena on maiseman suojelu.
Kaikkiaan maassa on 148 eri tasoilla suojeltua aluetta. Kansainvälisen luonnonsuojeluliiton luokan II luonnonsuojelualueisiin kuuluu yhdeksän aluetta.
| Kansallispuisto | Perustettu | Kuva | Huom>  |
| --- | --- | --- | --- |
| Ai-Ain kuumat lähteet eli Fish River Canyon | 2002 |  | jatkuu Etelä-Afrikan rajan yli Richtersveldin kansallispuistoon |
| Bwabwatan kansallispuisto | 1963 |  | Savannia ja isoja nisäkkäitä |
| Dorobin kansallispuisto | 2010 |  | Rannikon dyynejä |
| Etoshan kansallispuisto | 1907 |  | Suolakenttiä |
| Khaudumin kansallispuisto | 1989 |  | Kuivaa akasiametsää |
| Mangetin kansallispuisto | 2008 |  |  |
| Mudumun kansallispuisto | 1990 |  | Botswanasta Angolaan vaeltavien elefanttien reitillä |
| Namib-Naukluftin kansallispuisto | 1907 |  | Aavikkoa ja vuoristoa |
| Nkasa Ruparan kansallispuisto | 1990 |  | Lehtimetsää |
| Skeleton Coastin kansallispuisto | 1971 |  | Laivanhylkyjä ja isoja nisäkkäitä |
| Tsau ǁKhaebin kansallispuisto | 2008 |  |  |
| Waterbergin kansallispuisto | 1972 |  | sarvikuonoja ja lintuja |
Louis Franchet d’Espèrey

Louis Franchet d’Espèrey.
Louis Félix Marie François Franchet d’Espèrey (25. toukokuuta 1856 Mostaganem, Ranskan Algeria – 8. heinäkuuta 1942 Albi, Ranska) oli ranskalainen kenraali, joka toimi ensimmäisen maailmansodan aikana komentajana ensin länsirintamalla ja sen jälkeen Balkanilla. Hänen johtamansa menestyksekäs hyökkäys syyskuussa 1918 pakotti Bulgarian irtautumaan sodasta.
Franchet d’Espèrey kävi Saint-Cyrin sotilasakatemian ja palveli ennen maailmansotaa Algeriassa ja Tunisiassa. Hänet nimitettiin 1876 toisen algerialaisen tiraljöörirykmentin aliluutnantiksi, ja osallistuttuaan 1884 sotaan Indokiinassa hänet ylennettiin 1885 kapteeniksi. Vuonna 1903 hänet ylennettiin everstiksi ja nimitettiin 66:nnen jalkaväkirykmentin komentajaksi, vuonna 1912 divisioonankenraaliksi ja länsi-Marokon miehitysjoukkojen päälliköksi. Vuonna 1913 hänestä tuli ensimmäisen armeijakunnan komentaja, ja sitä hän komensi myös maailmansodan alkuvaiheessa.
Charleroin taistelussa 23.–24. elokuuta 1914 Franchet d’Espèrey puolusti hyökkäävästi ja menestyksekkäästi Ranskan viidennen armeijan oikeaa siipeä. Tämän ansiosta hänet ylennettiin 3. syyskuuta viidennen armeijan komentajaksi kenraali Charles Lanrezacin tilalle. Franchet d’Espèrey komensi viidettä armeijaa ensimmäisessä Marnen taistelussa syyskuussa 1914 sekä ensimmäisessä Aisnen taistelussa. Maaliskuussa 1916 hänet ylennettiin itäisen armeijaryhmän ja tammikuussa 1917 pohjoisen armeijaryhmän komentajaksi. Saksalaisten keväällä 1918 toteuttaman suurhyökkäyksen yhteydessä Franchet d’Espèreyn yrittämä ”puolustus syvyyssuunnassa” epäonnistui, ja saksalaiset saavuttivat voiton Chemin des Dames -tiellä kolmannessa Aisnen taistelussa. Tämän seurauksena hänet siirrettiin  toukokuussa 1918 vähempiarvoisena pidettyyn tehtävään, komentamaan monikansaisia ympärysvaltojen joukkoja Salonikan rintamalle Makedoniaan.
Balkanilla Franchet d’Espèrey ryhtyi tarmokkaasti toteuttamaan edeltäjänsä Adolphe Guillaumatin valmistelemaa hyökkäyssuunnitelmaa. Hyökkäys (nk. Vardarin offensiivi) käynnistettiin 15. syyskuuta 1918 ja se johti nopeasti bulgarialaisten rintaman murtumiseen. Bulgaria joutui 29. syyskuuta solmimaan aselevon ja irtautumaan sodasta. Franchet d’Espèrey johti tämän jälkeen hyökkäystä Tonavan suuntaan, löi itärintamalta siirretyt saksalaiset joukot ja tunkeutui joukkoineen Unkariin pakottaen myös sen antautumaan.
Maailmansodan jälkeen Franchet d’Espèrey jatkoi komentajana Balkanilla vuoteen 1920. Palattuaan Ranskaan hänet ylennettiin 1921 Ranskan marsalkaksi. Hän toimi sen jälkeen vielä Ranskan Afrikan joukkojen tarkastajana. Franchet d’Espèrey nimitettiin 1934 Ranskan akatemian jäseneksi.
Aiheesta muualla

Kuvia tai muita tiedostoja aiheesta Louis Franchet d’Espèrey Wikimedia Commonsissa
Louis Franchet d’Esperey (ranskaksi) Académie française
Lucy Pinder

Lucy Pinder.
Lucy Catherine Pinder (s. 20. joulukuuta 1983 Winchester, Hampshire) on englantilainen glamour-malli. Pinder on kuuluisa suurista luonnollisista rinnoistaan ja hän on esiintynyt useita kertoja valokuvamallina muun muassa englantilaisten Maxim-, Loaded-, FHM-, Redline- ja Nuts-lehtien kansissa ja sivuilla.
Aiheesta muualla

Kuvia tai muita tiedostoja aiheesta Lucy Pinder Wikimedia Commonsissa
Lucy Pinderin kotisivu (englanniksi)
Luettelo Suomen albumilistan ykkösistä vuonna 1966

Tämä on luettelo Suomen albumilistan ykkösistä vuonna 1966, jota julkaistiin Suomen musiikkikauppiasliitto ry:n valtuuttamana nimellä Mitä Suomi soittaa Iskelmä-lehdessä. Tammikuun 1966 lista on ensimmäinen Suomessa julkaistu albumilista. Lista ilmestyi kuukausittain.
| Kuukausi | Artisti | Albumi |
| --- | --- | --- |
| Tammikuu |  The Beatles | Rubber Soul |
| Helmikuu |  The Beatles | Rubber Soul |
| Maaliskuu |  The Beatles | Rubber Soul |
| Huhtikuu | Irwin Goodman | Irwinismi |
| Toukokuu |  The Rolling Stones | Aftermath |
| Kesäkuu |  The Rolling Stones | Aftermath |
| Heinäkuu |  The Rolling Stones | Aftermath |
| Elokuu |  The Beatles | Revolver |
| Syyskuu |  The Beatles | Revolver |
| Lokakuu |  The Beatles | Revolver |
| Marraskuu | Soundtrack | The Sound of Music |
| Joulukuu | Soundtrack | The Sound of Music |
Lännenmaarianheinä

| Lännenmaarianheinä |
| --- | --- |

Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahko::  Poales
Heimo::  Heinäkasvit Poaceae
Suku::  Maarianheinät Hierochloë
Laji::  odorata
Kaksiosainen nimi
 Hierochloë odorata  (L.) P.Beauv. 
Katso myös
   Lännenmaarianheinä Wikispeciesissä   Lännenmaarianheinä Commonsissa 
Infobox OKNimi-testi OK: 
Tuoksumaarianheinä eli lännenmaarianheinä (Hierochloë odorata) on monivuotinen tuoksuva heinälaji. Sen alalajeja on lapinmaarianheinä (subsp. odorata) ja lännenmaarianheinä (subsp. baltica).
Lännenmaarianheinän korret kasvavat juurakosta 25:stä 80:een senttimetriä korkeiksi. Röyhyssä on tavallisesti 20–60 linssimäistä kullanruskeaa tähkylää. Laji muistuttaa erityisesti niittymaarianheinää, johon verrattuna ulkohelpeiden laitaosat ovat harvasti karvaisia ja vihne hento.
Aiheesta muualla

Suomen Lajitietokeskus: Tuoksumaarianheinä – Anthoxanthum nitens
Pinkka – Lajintuntemuksen oppimisympäristö: Lännenmaarianheinä (Anthoxanthum nitens subsp. balticum)
Lännenmaltsa

| Lännenmaltsa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Maltsat Atriplex
Laji::  glabriuscula
Kaksiosainen nimi
 Atriplex glabriuscula  Edmondston 
Katso myös
   Lännenmaltsa Wikispeciesissä   Lännenmaltsa Commonsissa 
Infobox OKNimi-testi OK: 
Lännenmaltsa (Atriplex glabriuscula) on revonhäntäkasvien (Amaranthaceae) heimoon, maltsojen (Atriplex) sukuun kuuluva kasvilaji. Lännenmaltsa muistuttaa muista maltsalajeista eniten isomaltsaa (Atriplex prostrata), mutta lajit ovat selvimmin erotettavissa hedelmystöjen perusteella.
Lännenmaltsa on yksivuotinen, ruohovartinen, möyheä sekä kasvutavaltaan maanmyötäinen tai koheneva maltsalaji. Lännenmaltsa on usein myös jauhoinen, etenkin nuorena, mutta on siitä huolimatta vihreänvärinen eikä harmahtava. Lännenmaltsan lehdet ovat muodoltaan kolmiomaisia tai vinoneliömäisiä sekä kiilatyvisiä. Lännenmaltsan kukat sijaitsevat varren haarojen kärjissä tähkämäisissä tertuissa ja ovat pieniä sekä vaatimattomannäköisiä. Lännenmaltsa kukkii elo–syyskuussa. Hedelmänsuojukset ovat vinoneliömäisiä, kulmista hieman hammaslaitaisia ja niissä on ainakin yksi selkeä suoni. Puolittain yhteenkasvaneet hedelmänsuojukset, jotka turpoavat kasvin tuleentuessa, ovat lännenmaltsalle lajityypillinen piirre.
Lännenmaltsa kasvaa hiekkaisilla tai kivisillä merenrannoilla. Suomessa lännenmaltsaa tavataan vain sieltä täältä Suomenlahden rannikolta sekä Turun ja Ahvenanmaan saaristojen eteläosista. Lännenmaltsa on luokiteltu Suomessa silmälläpidettäväksi (NT) lajiksi.
Aiheesta muualla

LuontoPortti: Lännenmaltsa (Atriplex glabriuscula)
ITIS: Atriplex glabriuscula (englanniksi)
United States Department of Agriculture (USDA): Atriplex glabriuscula (englanniksi)
Flora of North America: Atriplex glabriuscula (englanniksi)
Yanbianin korealaisten autonominen prefektuuri

| Yanbian (延边朝鲜族自治州, 연변조선족자치주) |
| --- | --- |
 Yanbian (punaisella) Jilinin maakunnassa (oranssilla)
 Koordinaatit: 43°08′N, 129°11′E 
Valtio:  Kiina
Maakunta:  Jilin
Hallinto:  
 – Hallinnon tyyppi:  autonominen prefektuuri
Pinta-ala:  
 – Kokonaispinta-ala:  43 474 km²
Väkiluku (2020):  1 986 339
Aikavyöhyke:  UTC+8
Postinumero:  133000
Suuntanumero(t):  0433
Rekisterikilpi:  吉H
 
 www.yanbian.gov.cn 
Infobox OKVirheellinen NIMI-arvo: 
Yanbianin korealaisten autonominen prefektuuri (kiin.: 延边朝鲜族自治州; pinyin: Yánbiān Cháoxiǎnzú Zìzhìzhōu, kor. 연변조선족자치주, Yeonbyeon Joseonjok Jachiju) on autonominen prefektuuri Jilinin maakunnassa Kiinassa. Yanbianin pohjoispuolella sijaitsee Heilongjiangin maakunta, lännessä kaupungit Baishan ja Jilinin kaupunki. Etelässä sijaitsee Pohjois-Korean Pohjois-Hamgyŏngin maakunta, idässä Venäjän Primorjen aluepiiri. Prefektuurin pinta-ala on 43 474 neliökilometriä ja väkiluku 1,99 miljoonaa (2020). Prefektuurin pääkaupunki on Yanji, joka sijaitsee linnuntietä noin 350 kilometriä maakunnan pääkaupunki Changchunista itäkaakkoon.
Hallinnollinen jako

Piirikuntatasolla prefektuuri jaetaan 8 osaan seuraavasti (numerointi kuten oheisessa kuvassa):
| Alue | Alue | Kiinaksi | Kiinaksi | Koreaksi | Koreaksi | Aluetyyppi | Väkiluku (2020) |
| --- | --- | --- | --- | --- | --- | --- | --- |
| 1. | Yanji | 延吉市 | Yánjí shì | 연길시 | Yeongil-si | Piirikuntatason kaupunki | 686 136 |
| 2. | Tumen | 图们市 | Túmén shì | 도문시 | Domun-si | Piirikuntatason kaupunki | 85 248 |
| 3. | Dunhua | 敦化市 | Dūnhuà shì | 돈화시 | Donhwa-si | Piirikuntatason kaupunki | 392 486 |
| 4. | Hunchun | 珲春市 | Húnchūn shì | 훈춘시 | Hunchun-si | Piirikuntatason kaupunki | 239 359 |
| 5. | Longjing | 龙井市 | Lóngjǐng shì | 룡정시 | Ryongjeong-si | Piirikuntatason kaupunki | 129 286 |
| 6. | Helong | 和龙市 | Hélóng shì | 화룡시 | Hwaryong-si | Piirikuntatason kaupunki | 117 087 |
| 7. | Wangqing | 汪清县 | Wāngqīng xiàn | 왕청현 | Wangcheong-hyeong | Piirikunta | 167 911 |
| 8. | Antu | 安图县 | Āntú xiàn | 안도현 | Ando-hyeon | Piirikunta | 124 187 |
Väestö ja talous

Vuoden 2020 väestönlaskennassa Yanbianin väkiluku oli 1 986 339, josta kaupunkialueilla asui noin 77 prosenttia. Vähemmistökansallisuuksien edustajia, enimmäkseen korealaisia, väestöstä oli noin 33,59 prosenttia. Hukou-järjestelmässä Yanbianiin oli vuonna 2022 rekisteröity hieman yli kaksi miljoonaa henkilöä. Prefektuurin bruttokansantuote vuonna 2022 oli noin 83,887 miljardia yuania. Keskimääräiset vuositulot olivat kaupunkialueilla 32 502 yuania ja maaseudulla 15 713 yuania.
Galleria

Yanjin kaupunkia.
Yanjin lentoasema.
Tumenin rautatieasema.
Laskettelurinne Antussa.
Aiheesta muualla

Kuvia tai muita tiedostoja aiheesta Yanbianin korealaisten autonominen prefektuuri Wikimedia Commonsissa
Yanbianin hallinnollinen jako.
Madrid Open

Madrid Open voi tarkoittaa seuraavia asioita:
Madrid Open (tennis), nykyinen tennisturnaus sekä naisille että miehille
WTA Madrid Open (tennis), naisten tennisturnaus vuosina 1996–2003
Madrid Open (golf), miesten golfturnaus vuosina 1968–2007
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Madrid Open”, voi hakea sivunnimihaulla, laajalla sivunnimihaulla tai tekstihaulla.
Maddalena Casulana

Artemisia Gentileschi, Pyhä Cecilia soittamassa luuttua, noin 1610–1612.
Maddalena Casulana (noin 1540 – noin 1590) oli italialainen renessanssin ajan säveltäjä ja luutisti. Hän aloitti opintonsa Sienan lähellä ja jatkoi niitä Firenzessä. Hänen ensimmäiset sävellyksensä julkaistiin 1560-luvun lopulla. Vuosina 1570, 1583 ja 1586 Casulana julkaisi kolme kirjaa madrigaaleja Venetsiassa. Viimeiset vuotensa Casulana vietti Venetsiassa ja Milanossa toimien luutistina.
Madden NFL 11

| Madden NFL 11 |
| --- | --- |
 Kansikuvassa Drew Brees.
Kehittäjä:  EA Tiburon   EA Canada
Julkaisija:  EA Sports
Jakelija:  Nintendo eShop ja App Store
Pelisarja:  Madden NFL
Julkaistu:  NA 6. elokuuta 2010 (iOS) NA 10. elokuuta 2010 AUS 12. elokuuta 2010 (PS3, X360) EU 13. elokuuta 2010 (PS3, X360) NA 20. elokuuta 2010 (BB) JP 30. syyskuuta 2010 (PS3, PSP, X360)
Lajityyppi:  urheilu
Pelimuoto:  yksinpeli, moninpeli
Ikäluokitus:  PEGI: 3 ESRB: E  
Alusta:  PlayStation 3, PlayStation 2, PlayStation Portable, Wii, Xbox 360, iOS, BlackBerry
Jakelumuoto:  Blu-ray, DVD, UMD, optinen levy
Lisää peliartikkeleitaVideopelien teemasivulla
Infobox OK  : 
Madden NFL 11 on amerikkalaisen jalkapallo-aiheinen videopeli, joka julkaistiin Euroopassa 13. elokuuta 2010. Pelin kehitti EA Tiburon ja sen julkaisi EA Sports. Pelin kansikuvassa esiintyy Drew Brees, joka voitti kansikuvaäänestyksen. Pelin uudistuksiin kuuluu ultimate team, jossa pitää luoda oma joukkue ja valmentajan neuvot.
Luettelo kornetisteista

Tämä on luettelo tunnetuista kornetisteista.
Nat Adderley (1931-2000)
Jean-Baptiste Arban (1825-1889)
Bix Beiderbecke (1903-1931)
Buddy Bolden (1877-1931)
Bobby Bradford (s. 1934)
Emile Christian (1895-1973)
Olu Dara (s. 1941)
Robert B. Hall (1858-1907)
Emmett Hardy (1903-1925)
Thad Jones (1923-1986)
Freddie Keppard (1890-1933)
Paul Mares (1900–1949)
Hugh Masekela (1939–2018)
King Oliver (1885–1938)
Lucy ja minä

| Lucy ja minä> I Love Lucy |
| --- | --- |
 TV-sarjan logo
Tyyli:  Tilannekomedia
Kestoaika:  23-26 minuuttia
Pääosissa:   Lucille Ball  Desi Arnaz  Vivian Vance  William Frawley  Richard Keith 
Alkuperämaa:   Yhdysvallat
Alkuperäiskieli:   englanti  espanja 
Verkko:  CBS
Esitetty:  15. lokakuuta 1951 – 6. toukokuuta 1957
Tuotantokausia:  6
Jaksoja:  180
Tuotanto
Tuottaja(t):  Jess Oppenheimer
Vastaava(t) tuottaja(t):  Desi Arnaz
Tuotantoyhtiö(t):  Desilu Productions
Aiheesta muualla
IMDb
Lucy ja minä (engl. I Love Lucy) on yhdysvaltalainen noin 30-minuuttinen tilannekomedia, jota esitettiin vuosina 1951–1957. Sen pääosissa ovat komedienne Lucille Ball ja hänen aviomiehensä näyttelijä Desi Arnaz. Sarjaa tehtiin kuusi tuotantokautta ja 180 jaksoa. Lucy ja minä oli aikakautensa suosituin yhdysvaltalainen komedia.
Sarja kertoo New Yorkin kaupungissa asuvasta avioparista, kotirouva Lucy Ricardosta (Ball) ja yökerhoesiintyjä Ricky Ricardosta (Arnaz), ja heidän elämästään ystäväpiirinsä keskellä. Vivian Vance ja William Frawley esittävät sivurooleja. Sarjan jaksot koostuvat lähinnä Lucyn kunnianhimoisista aikeista osoittaa olevansa enemmän kuin tavallinen kotirouva. Yleensä hänen yrityksensä ainoastaan päätyvät koomiseen sekasotkuun.
Sarja lopetettiin vuonna 1957, mutta Ball, Arnaz, Vance ja Frawley jatkoivat The Lucy-Desi Comedy Hour -jatko-osaan. Sarja kesti kolme tuotantokautta ja päättyi suurimmaksi osaksi Ballin ja Arnazin avioeron takia. Ball ja Vance esiintyivät vuodesta 1962 lähtien The Lucy Show’ssa, joka päättyi vuonna 1968.
Aiheesta muualla

Lucy ja minä Internet Movie Databasessa (englanniksi)
The Museum of Broadcast Communications: I Love Lucy (Arkistoitu – Internet Archive) (englanniksi)
Madrepora oculata

| Madrepora oculata |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Oculinidae
Suku::  Madrepora
Laji::  oculata
Kaksiosainen nimi
 Madrepora oculata  Linnaeus, 1758 
Infobox OKNimi-testi OK: 
Madrepora oculata on kivikorallilaji, joka muodostaa riuttoja syvällä meressä. Se on rakenteeltaan hauras ja kasvaa usein Lophelia-lajien keskellä. 
Sillä ei ole symbioottisia zooksantellileviä, jotka tuottaisivat ravintoa yhteyttämällä.
Madrid (Iowa)

| Madrid |
| --- | --- |

 Koordinaatit: 41°53′32″N, 93°49′21″W 
Valtio:  Yhdysvallat
Osavaltio:  Iowa
Piirikunta:  Boone
Pinta-ala:  
 – Kokonaispinta-ala:  3 km²
 – Josta vettä:  0 km² (0 %)
Korkeus:  310 metriä
Väkiluku (2000):  2 264
 – Väestötiheys:  760,0 as./km²
Aikavyöhyke:  talviaika UTC-6   kesäaika UTC-5
 
 http://www.madridiowa.com/ 
Infobox OKVirheellinen NIMI-arvo: 
Madrid on kaupunki Boonen piirikunnassa, Iowassa, Yhdysvalloissa. Sen asukasluku on 2 264 (2000).
Kaupungin pinta-ala on 3,0 km², josta kaikki on maata. Vuoden 2000 väestönlaskennan mukaan kaupungissa on 2 264 asukasta, 914 taloutta ja 637 perhettä. Asukastiheys on 760,1 neliökilometriä kohden. Madridissa sijaitsee muun muassa 378 aarin kokoinen Iowan arboretum.
Madde Kalda

| Madde Kalda> Magdalena Alavina.Henkilötiedot |
| --- | --- |
Koko nimi:  Magdalena Kalda
Syntynyt: 23. elokuutajul. 1903 Põikma, Harjumaa
Kuollut: 6. huhtikuuta 1984 Väike-Maarja, Länsi-Virumaa
Kansalaisuus:  Viro
Ammatti:  kirjailija, kotiäiti
Kirjailija
Äidinkieli: viro
Tuotannon kieli: viro
Tyylilajit:  romaani
Aiheet:  Viron historia
Esikoisteos:  Vigalast Siberimaale
Pääteokset:  Seitse tähte taeva Sõelas
Palkinnot
 Eduard Vilden kirjallisuuspalkinto 1982 
Aiheesta muualla
Löydä lisää kirjailijoitaKirjallisuuden teemasivulta
Madde Kalda (o.s. Magdalena Alavina; 23. elokuutajul. 1903 Põikma, Harjumaa – 6. huhtikuuta 1984 Väike-Maarja, Länsi-Virumaa) oli virolainen kirjailija.
Magdalena Alavinan vanhemmat olivat Jaan ja Ann Alavina. Hän opiskeli Hagerin seurakuntakoulussa vuoteen 1917 asti ja työskenteli sitten toimistotyöntekijänä paikallishallinnossa. Myöhemmin hän oli kuolemaansa asti kotiäitinä. Se keskeytyi vain kolmivuotiseen oleskeluun Tamseella Muhun saarella. Hänen puolisonsa vuodesta 1925 oli opettaja Johan Reinhold Kalda. Hänen tyttärensä on kirjallisuudentutkija Maie Kalda.
Madde Kaldan romaanikäsikirjoitus Vigalast Siberimaale, joka jätettiin romaanikilpailuun vuonna 1978, sai erityispalkinnon. Se julkaistiin kolme vuotta myöhemmin lyhennettynä kirjana Seitse tähte taeva Sõelas. Romaani perustuu kirjoittajan äidin elämäntarinaan. Se antaa yksityiskohtaisen kuvan Länsi-Viron kyläelämästä 1800-luvun viimeiseltä vuosineljännekseltä 1920-luvun alkupuolelle. Kriitikot kiittivät häntä erityisesti aitoudesta ja tunnemuistosta, jota historiallinen tutkimus ei helposti pysty saavuttamaan.  Muistelmien muodossa kirjailija saattoi käsitellä kansakunnan kipeitä asioita Neuvostoliiton kaudella, jolloin tuhansien virolaisten karkottaminen Siperiaan oli kielletty aihe.
Teoksesta Seitse tähte taeva Sõelas Kalda sai Eduard Vilden kirjallisuuspalkinnon vuonna 1982.
Ylitarkastaja Chalmers

| Gary Chalmers |
| --- | --- |

Ensiesiintyminen:  ”Pieksäjäispäivä” (4. tuotantokausi)
Ääninäyttelijät:  Hank Azaria
Henkilötiedot
Sukupuoli:  mies
Hiukset:  Suurilta osin kalju, muuten harmaat
Ikä:  59
Ammatti:  Springfieldin koulupiirin ylitarkastaja
Tärkeimmät sukulaiset:  tytär Shauna Chalmers vaimo Rosemary Chalmers sisko Murial Chalmers veli Frank Ormand
Gary Chalmers eli ylitarkastaja Chalmers (engl. Superintendent Chalmers) on kuvitteellinen hahmo yhdysvaltalaisessa piirrossarjassa Simpsonit. Hän on Springfieldin koulupiirin ylitarkastaja, joka usein piinaa huonosti menestyvän Springfieldin ala-asteen kärsivää rehtoria Seymour Skinneriä. Chalmersin ensiesiintyminen oli 4. tuotantokauden jaksossa ”Pieksäjäispäivä”.